Mbalula saddened by the passing of Emalahleni mayor [SOUND]
NUUSFLITS NUUSAGENTSKAP 3 Januarie 3 nm
# DA sê De Lille moet die blaam kry omdat sy nagelaat het om verslag oor brandgevare voor te lê
# Swaar verkeer steeds vandag op die N3-tolroete verwag
# En in veerpyltjies: Dis Snakebite teen Smith in die wêreldkampioenskap-eindstryd
# 'n DA-parlementslid, Samantha Graham-Maré, sê 'n verslag oor gevare by die parlement waaraan aandag gegee moet word, is reeds voor en ná die eerste brand tien maande gelede, ontvang. Sy sê die minister van Openbare Werke en Infrastruktuur, Patricia de Lille, het nagelaat om in September 'n verslag daaroor in die parlement ter tafel lê, soos wat sy veronderstel was om te doen. Graham-Maré sê De Lille moet die blaam kry omdat aanbevelings nie deurgevoer is nie.
# Die N3-tolkonsessie het gewaarsku motoriste kan vandag steeds swaar verkeer op die N3 verwag terwyl vakansiegangers terugkeer huis toe. Volgens die N3-tolkonsessie sal verkeer na verwagting tussen 12-uur en 3-uur vanmiddag swaar wees, met meer as een-duisend-500 voertuie per uur wat die roete gebruik. Bedryfsbestuurder, Thania Dhoogra, sê hulle raai motoriste aan om eerder bedags as in die nag te reis. Alhoewel daar minder ongelukke snags is, is dit gewoonlik baie ernstiger:
Speel klankgreep: ENG Thania Dhoogra
# Ingeligtes in die Irakese veiligheidsmagte sê twee gewapende hommeltuie is vroeër vandag afgeskiet terwyl dit onderweg was na Amerikaanse magte se militêre basis naby Bagdad se internasionale lughawe. Volgens die nuusagentskap Reuters kom die aanval terwyl Iran en sy bondgenote in Irak die tweede herdenking van die sluipmoord op top-Iranese generaal Qassem Soleimani gevier het. Soleimani is dood in 'n hommeltuigaanval naby Bagdad se lughawe. Die destydse Amerikaanse president, Donald Trump, het opdrag vir die aanval gegee.
# Veerpyltjies: Die opwindende wêreldkampioenskap kom vandag tot 'n einde wanneer die eindstryd vanaand by die Alexandra Palace-sportsentrum in Londen beslis word. Die kleurvolle Skotse beroepspeler Peter Wright en Michael Smith van Engeland sal sake uitspook. Wright, met die bynaam Snakebite, het met Gary Anderson afgereken ná 'n rekord van 24 voltalle, terwyl Smith in gister se halfeindronde vir James Wade uitgeskakel het. Die wenner stap weg met 'n tjek van 10,8-miljoen-rand.
# Finansiële aanwysers: Die rand verhandel teen 15-rand-80-sent teen die dollar, 17-rand-94-sent teen die euro en 21-rand-34-sent teen die pond. Bitcoin verhandel teen 47-duisend-286-dollar-50-sent. Die prys van goud is een duisend-822-dollar-27-sent per fynons en die prys van Brent ruolie 78-dollar-39-sent per vat.
# En ten slotte: Die Suid-Afrikaanse musikant en parodiekunstenaar David Scott, en ook die hoofsanger van die groep The Kiffness, het 100-duisend-rand aan die Dierebeskermingsvereniging in Sandton geskenk. Die musikant het só sy belofte nagekom dat hy 50-persent van die stromingsinkomste van sy video's oor katte sal skenk. Hy het dié video's geredigeer en op internetkanale soos Spotify beskikbaar gestel. Die verwerkte video's het oor die wêreld heen 'n treffer geword en is oor 'n tydperk van sewe maande meer as vyf miljoen keer gekyk. Scott sê hy is by allerlei katvideo's gevoeg en kan binnekort sy aanbieding uitbrei.